

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/24-10/1

URBROJ: 238-10-02/24-2

Ivanić-Grad, 8. siječnja 2024.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o davanju suglasnosti Muzeju Ivanić-Grada za izdavanje bjanko zadužnica**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o davanju suglasnosti Muzeju Ivanić-Grada za izdavanje bjanko zadužnica**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Tamara Mandić, pročelnica Upravnog odjela za financije i proračun.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2024. godine donijelo je

**O D L U K U**

**o davanju suglasnosti Muzeju Ivanić-Grada za izdavanje bjanko zadužnica**

Članak 1.

Odlukom župana Zagrebačke županije, KLASA: 024-05/23-02/10, URBROJ: 238-03-23-19 od 22. veljače 2023. godine, Muzeju Ivanić-Grada su dodijeljena financijska sredstva za troškove saniranja šteta i obnove zgrada javne namjene oštećenih potresom na području Zagrebačke županije u ukupnom iznosu od 233.397,21 eura (1.758.531,25 kuna, prema fiksnom tečaju konverzije 1 euro = 7,53450 kuna) za provedbu projekta „Cjelovita obnova zgrade stare škole Dubrovčak Lijevi III. faza – obnova pročelja“.

Članak 2.

Sukladno Ugovoru o dodjeli financijskih sredstava za troškove saniranja šteta i obnove zgrada javne namjene oštećenih potresom na području Zagrebačke županije broj 4-08-10-23, KLASA: 361-01/23-03/37, URBROJ: 238-03-23-2 od 2. ožujka 2023. godine i Dodatku Ugovoru o dodjeli financijskih sredstava za troškove saniranja šteta i obnove zgrada javne namjene oštećenih potresom na području Zagrebačke županije broj 4-08-10-23-D1, KLASA: 361-01/23-03/37, URBROJ: 238-03-23-8 od 19. prosinca 2023. godine, Muzej Ivanić-Grada je dužan, kao jamstvo za namjensko trošenje dodijeljenih sredstava, dostaviti Zagrebačkoj županiji bankovnu garanciju ili bjanko zadužnicu ovjerenu od strane javnog bilježnika u visini ukupno dodijeljenih sredstava.

Članak 3.

Daje se suglasnost Muzeju Ivanić-Grada za izdavanje bjanko zadužnica Zagrebačkoj županiji u ukupnom iznosu do 235.000,00 eura, kao jamstvo za namjensko trošenje dodijeljenih sredstava za provedbu projekta „Cjelovita obnova zgrade stare škole Dubrovčak Lijevi III. faza – obnova pročelja“.

Članak 4.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2024. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju suglasnosti Muzeju Ivanić-Grada za izdavanje bjanko zadužnica |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Župan Zagrebačke županije je 22. veljače 2023. godine donio Odluku o dodjeli financijskih sredstava za troškove saniranja šteta i obnove zgrada javne namjene oštećenih potresom na području Zagrebačke županije (KLASA: 024-05/23-02/10, URBROJ: 238-03-23-19), kojom su Muzeju Ivanić-Grada dodijeljena financijska sredstva u ukupnom iznosu od 233.397,21 eura (1.758.531,25 kuna, prema fiksnom tečaju konverzije 1 euro = 7,53450 kuna) za provedbu projekta „Cjelovita obnova zgrade stare škole Dubrovčak Lijevi III. faza – obnova pročelja“.

Muzej Ivanić-Grada je 2. ožujka 2023. godine potpisao Ugovor o dodjeli financijskih sredstava za troškove saniranja šteta i obnove zgrada javne namjene oštećenih potresom na području Zagrebačke županije broj 4-08-10-23 (KLASA: 361-01/23-03/37, URBROJ: 238-03-23-2) za provedbu projekta „Cjelovita obnova zgrade stare škole Dubrovčak Lijevi III. faza – obnova pročelja“ u ukupnom iznosu od 233.397,21 eura (1.758.531,25 kuna, prema fiksnom tečaju konverzije 1 euro = 7,53450 kuna), te je 19. prosinca 2023. godine potpisao Dodatak Ugovoru o dodjeli financijskih sredstava za troškove saniranja šteta i obnove zgrada javne namjene oštećenih potresom na području Zagrebačke županije broj 4-08-10-23-D1 (KLASA: 361-01/23-03/37, URBROJ: 238-03-23-8) kojim se produljuje razdoblje provedbe projekta do 1. svibnja 2024. godine te se, sukladno tome, mijenja terminski plan plaćanja troškova projekta.

Ukupna vrijednost projekta cjelovite obnove zgrade stare škole Dubrovčak Lijevi III. faza – obnova pročelja, izgrađene na k.č.br. 330/1 k.o. Dubrovčak, oštećene u potresu na području Zagrebačke županije iznosi 233.397,21 eura.

Razdoblje provedbe projekta traje od 1. svibnja 2022. do 1. svibnja 2024. godine.

Sukladno predmetnom Ugovoru i Dodatku Ugovoru, Muzej Ivanić-Grada je dužan, kao jamstvo za namjensko trošenje dodijeljenih sredstava, dostaviti Zagrebačkoj županiji bankovnu garanciju ili bjanko zadužnicu ovjerenu od strane javnog bilježnika u visini ukupno dodijeljenih sredstava.

S obzirom na to da Gradsko vijeće Grada Ivanić-Grada obavlja prava i dužnosti Grada Ivanić-Grada kao osnivača Muzeja Ivanić-Grada, ovom Odlukom daje se suglasnost Muzeju Ivanić-Grada za izdavanje bjanko zadužnica Zagrebačkoj županiji u ukupnom iznosu do 235.000,00 eura, kao jamstvo za namjensko trošenje dodijeljenih sredstava za provedbu projekta „Cjelovita obnova zgrade stare škole Dubrovčak Lijevi III. faza – obnova pročelja“.

Slijedom navedenoga, Gradskom vijeću Grada Ivanić-Grada predlaže se usvajanje ove Odluke.